«Վեոլիա Ջուր» ՓԲԸ-ի մատուցած ծառայությունների սակագների սահմանման և վերանայման գործընթացում Հանձնաժողովի լիազորությունները խիստ սահմանափակ են, կրում են տեխնիկական բնույթ և չեն ենթադրում որևէ հայեցողություն: Մասնավորապես, նշված սակագները ձևավորվել են միջազգային մրցույթի արդյունքում և համաձայն ընկերության հետ ՀՀ կառավարության կնքած վարձակալության պայմանագրի՝ ամրագրվել մրցութային փաթեթի մաս կազմող սակագնային հավելվածով: Միաժամանակ, նույն փաստաթղթով ամրագրվել է նաև բազիսային սակագների ճշգրտման հստակ մեխանիզմ՝ պայմանավորված 3 կոնկրետ գործոնով (սղաճ, էլեկտրական էներգիայի սակագնի փոփոխություն և ամրագրված սպառման կանխատեսվող բազիսային ծավալների փոփոխություն):